Document ID: /roh_data/filtered/fineweb-2-filterrobots_roh.jsonl.gz/56952

«In enviern da siemi!», resumescha Hannes Mayer la situaziun. Il responsabel da passlung dal club da skis «Scardanal Panaduz» è natiralmain cuntent: «Tanta naiv sco ussa hai ils davos 20 onns betg dà a Panaduz».
Per la loipa è il club responsabel. Da la vischnanca vegn mo in pitschen sustegn finanzial. Il club porta ils cuosts, sco per exempel avant dus onns cura ch'ins ha cumprà ina maschina da far loipas d'occasiun. Da ristgar quel pass saja dentant stada ina simpla decisiun – grazia il fitg bun resun da la populaziun. L'idea era numnadamain da terminar da porscher ina loipa.
Center da passlung per la regiun
Da Tusaun enfin Cuira vegnan las persunas per far ina u pliras rundas a Panaduz. Grazia a sia topografia fitg simpla vesan ins a Panaduz fitg bleras persunas pli attempadas sin las loipas – e quest enviern er bleras persunas ch'han cumenzà pervia da corona cun il sport.